ગાંધીનગર શહેરમાંથી દરરોજ ઉપાડવામાં આવતાં કચરાનું સુપ્રિમકોર્ટની આદેશાત્મક માર્ગદર્શિકા પ્રમાણે વૈજ્ઞાનિક ઢબથી અને પર્યાવરણિય ધોરણો મુજબ વ્યવસ્થાપન થતું નથી. કેમકે તેના માટે જરૂરી વિવિધ સુવિધા સાથેની ડમ્પિંગ સાઇટનો મેળ પડતો નથી. લેકાવાડા ગામ પાસેની સાઇટ કચરાથી ઉભરાઇ રહી છે અને કોલવડા ગામ પાસે સાઇટ માટે જમીન પસંદ કરી લેવાયા પછી ગામવાસીઓ તરફથી પ્રચંડ વિરોધ કરવામાં આવતાં આ સ્થળ છોડી દેવાયા બાદ લેકાવાડા, સાદરા પાસેના માધવગઢ ગામ અને પેથાપુર પાસેની જમીન મુદ્દે પણ આ વાતનું પુનરાવર્તન થતાં હવે મહાપાલિકાએ કોઇ વિવાદ વગરની ચોખ્ખી જમીન ફાળવવા માગણી કરી છે.